I Corno de Rosazzo, bare noen kilometer fra den Slovenske grensen og 45 kilometer fra Trieste i Friuli holder Collavini til. Her har familien Collavini 120 års erfaring med kvalitetsvin. Historien om Collavini startet i 1896 i Rivignano, der Eugenio Collavini leverte vin til butikker som igjen solgte til de noble familiene i Udine. Det var Eugenios sønn, Giovanni, som ledet vineriet gjennom verdenskrigene, før staffettpinnen ble gitt videre til Giovannis sønn, Manilo. Han så et bedre potensiale for kvalitetsvin i Corno de Rosazzo og det var her han introduserte nyere teknologi og bedre tilnærming til vinmarksarbeidet. Her bygde han om et ærverdig gods fra 1500-tallet om til vineri og familiens bolig. Manilo lagde i 1971 en av de første Pinot Grigio uten fermentering med skall. Han produserte også «Il Grigio», en trendsettende musserende av Pinot Grigio. I dag eier familien 173 hektar med vinmark som de ønsker å drive så naturvennlig som mulig. De føler et stort samfunnsansvar og bruker blant annet solcellekraft til 70% av all strøm vineriet bruker. Den lille dachsen i logoen var Manilos første hund, som han ble veldig glad i. Da hun gikk bort lagde Manilo logoen til minne for henne og hun ble raskt gjenkjent og har blitt vineriets egen maskot. Familien har den dag i dag dachser på gården, Leona, Bepo og Ribolla II.